વાડીયામાં રહેતાં સરાણિયા પરિવારોની બહેનો દેહવ્યાપાર કરીને પરિવારનો ગુજારો કરતી જે સામાન્ય સમાજ માટે સરળતાથી સ્વીકારી શકાય એમ નહોતું, વાત ખરી, પણ અન્ય વિકલ્પ માટે કે એમને આવી દોઝખભરી જિંદગી કેમ અપનાવવી પડી એના મૂળમાં જઈ આ સમસ્યાને સમજવા કોઈ તૈયાર નહોતું. ગામમાં જવાનું કહેવામાં આવે એટલે સૌના નાકના ટેરવાં ચડી જાય. જે શિક્ષકની આ ગામમાં બદલી થાય એને સજા મળ્યા જેવું લાગે.